Alexios Aristénos

Alexios Aristénos (; * 11./12. storočie, oblasť Grécka† po 1166) bol byzantský právnik, kánonista.

 Život 
Vyučil sa právo a zastával vysoký civilný úrad, keď ho cisár Ján II. Komnénos povolal do Konštantínopola. V byzantskom hlavnom meste Aristénos ako diakon zastával súčasne najvyššie štátne a cirkevné funkcie nomofylaxa, ortanotrofa, dikaiodota a veľkého ekonóma Konštantínopolskej cirkvi. Keďže kombinácia svetských a cirkevných funkcií bola porušením kánonov, na žiadosť koncilu v roku 1157 musel Aristénos opustiť štátne funkcie a ponechal si funkciu veľkého ekonóma.

 Dielo 
Z poverenia cisára Jána II. zostavil okolo roku 1130 komentár ku korpusu kánonov, ktorý zostavil Štefan z Efezu a neskôr, v 10. storočí, prepracoval magister a logotét Simeon, dnes stotožňovaný so Simeonom Metafrastom. Až do 19. storočia prevládal názor, že dielo kánonistu Ióanna Zónara predchádzalo Aristénovmu dielu, neskôr sa však väčšina bádateľov začala prikláňať k názoru, že Aristénos tvoril skôr. V komentári sa vyskytlo mnoho nejasností a nepresností vrátane obsahu kánonov. Pri výklade použil Aristénos úplné znenie pravidiel a do svojich komentárov zaradil aj výňatky z nich. Využíval aj starobylé schólia. Len príležitostne sa Aristénos odvoláva na civilné zákony týkajúce sa cirkevných záležitostí. Vo svojich výkladoch uvádza doslovný význam pravidiel bez toho, aby zachádzal do kazuistických jemností. Vo väčšine prípadov uvádza, ako treba chápať niektoré nejasné slová a výrazy, ktoré sa nachádzajú v pravidlách zhromaždených v zbierke.

 Referencie 





Kategória:Úmrtia v 60. rokoch 12. storočia
Kategória:Byzantskí teológovia
Kategória:Pravoslávni teológovia
Kategória:Byzantskí kánonisti
Kategória:Byzantskí spisovatelia